**Sisačko-moslavačka županija**

**županijsko povjerenstvo za dramsko-scensko stvaralaštvo**

**smotra LiDraNo 2024.**

**Glina, 1. ožujka 2024.**

**IZVJEŠĆE**

**O PROVEDENOJ SMOTRI  LiDraNo 2024.**

Ovogodišnja županijska smotra literarnog, novinarskog i dramskog stvaralaštva učenika osnovnih i srednjih škola održana je 1. ožujka 2024. u Hrvatskom domu Glina, u Glini.

Organizirala ju je Osnovna škola Glina  po protokolu koji je na vrijeme bio dostavljen školama sudionicama smotre LiDraNo 2024.

Protokol je obuhvaćao dobro organizirano vrijeme za okupljanje sudionika, ali svečano otvorenje županijske smotre LiDRaNo 2024. nije započelo na vrijeme, zbog kašnjenja autobusa i kašnjenja pročelnice u Upravnom odjelu za obrazovanje, kulturu, šport, mlade i civilno društvo u Sisačko-moslavačkoj županiji.

Uz prigodan i dobro osmišljen kulturno-umjetnički program započela je smotra, a za nastupe su učenike i mentore svojim pozdravnim govorima ohrabrili: Zoran Kirinić, ravnatelj Osnovne škole Glina, Ivan Janković, gradonačelnik Gline, Robertina Štajdohar, pročelnica u Upravnom odjelu za obrazovanje, kulturu, šport, mlade i civilno društvo u Sisačko-moslavačkoj županiji.

Pojedinačni i skupni scenski nastupi učenika osnovnih i srednjih škola izvedeni su od 10:30 do 14:00. Bilo je iznimno inspirativno slušati i gledati nastupe, jer se moglo prepoznavati učeničke talente i veliki entuzijazam koji su mentori uložili u rad sa svojim učenicima pa nije bilo lako donijeti odluku koga predložiti za državnu razinu. Odluku su donosili članovi županijskog povjerenstva za dramsko-scensko stvaralaštvo u sastavu:

1. Martina Čvek, kazališna glumica, (izbornica)
2. Andrijana Mihaljević, prof. hrv. jezika i književnosti, OŠ Ludina, Velika Ludina, (tajnica)
3. Rada Cikuša, nast. hrv. jezika i književnosti, član, OŠ Davorina Trstenjaka, Hrvatska Kostajnica, (članica)
4. Josipa Peškir Ćorković, prof. hrv. jezika i književnosti, Gimnazija Sisak, Sisak (članica)
5. Sanja Tomazinić-Krotin, prof. hrv. jezika i književnosti, Industrijsko-obrtnička škola Sisak, Sisak (članica)
6. Tihomir Kosić, redatelj, Udruga ,,Scena “, Sisak, (član)

Povjerenstvo se nakon poslušanih i pogledanih nastupa podružilo uz ručak, u ugodnom ambijentu koji su pripremili domaćini u Osnovnoj školi Glina. Potom su se izdvojili, analizirali  pojedinačne i skupne scenske nastupe, zaključili da je dobar odaziv osnovnoškolski učenika na kazivanje poezije, za izvedbu monologa i skupnih dramsko-scenskih igara, ali da je manji broj srednjoškolskih učenika zainteresiran za kazivanje poezije, a nešto veći za izvedbu monologa i skupnih dramsko-scenskih igara.

Za državnu razinu predložili su sljedeće:

Pojedinačni, OŠ

**Osnovna škola Viktorovac, Sisak**

*Tea Benčić Rimay: Preboljet ću te*

Izvodi: Dora Dejanović, učenica 8. razreda

Voditeljica: Danijela Đukić

Trajanje: 3 minute

**Osnovna škola Mate Lovraka, Kutina**

*Caleb Krisp: Samo ne Ivy Pocket*

Izvodi: Ana Kolarić, učenica 8. razreda

Voditeljica: Marija Lenić

Trajanje: 3:45 minute

Skupni, OŠ

**Osnovna škola Mate Lovraka, Kutina**

*Marija Lenić i Dramska skupina: U potrazi za smijehom ili (ne)smiješna strana povijesti*

Izvode: Ana Kolarić, David De Bona, Lorena Sarvan, Fran Kranjčec, Jakov Balgač, Vid Resan, Mia Baković, Leona Križnik, Lovro Jakovljević, Jana Mokry, učenici od 5. do 8. razreda

Voditeljica: Marija Lenić

Trajanje: 15 minuta

**Osnovna škola Jasenovac, Jasenovac**

*Agnes de Lestrade: velika tvornica riječi*

Izvode: Erika Šepović, Sebastian Balić, Ena Ćorić, Mia Ilišin, Lea Škledar, Antonio Čevizović, Gabriella Dragičević, Toni Draganić, Marko Milović, Melani Omerbašić, učenici 1. 3. i 4. razreda

Voditeljica: Vera Mađerić

Trajanje: 8 minuta

Pojedinačni, SŠ

**Srednja škola Tina Ujevića, Kutina**

*Miroslav Krleža: U agoniji*

Izvodi: Marija Vukelić, učenica 4. razreda

Voditeljica: Jelena Bartulović

Trajanje: 3:40 minute

Skupni, SŠ

**Srednja škola Viktorovac, Sisak**

*Darko Crnolatac: Zemlja baka, bedaka i čudaka*

Izvode: Nea Buinac, Nika Kmetović, Celestin Brkanec, Luka Božurić, Leonardo Bjelovarac, Juraj Cvar, Lana Naglić, Lara Kovačević, Ignacija Kuryk, Marija Matijević, učenici 2., 3. i 4. razreda

Voditeljica: Tanja Vadla

Trajanje: 10 minuta

Na okruglom stolu izbornica, Martina Čvek, kao predsjednica Povjerenstva, uputila je sudionicima riječi pohvale, u kritici istaknula što je bilo dobro izvedeno i dala smjernice za korigiranje i za još bolju uspješnost u budućim izvedbama dramsko-scenskog stvaralaštva.

Tajnica županijskog povjerenstva za dramsko-scensko stvaralaštvo

Andrijana Mihaljević

Slika na kojoj se prikazuje rukopis, Font, kaligrafija

Opis je automatski generiran